CELEX: 32006D0663
Language: lv
Date: 2006-06-19 00:00:00
Title: 2006/663/EK: Padomes Lēmums ( 2006. gada 19. jūnijs ), ar ko Bulgārijas un Rumānijas Pievienošanās aktu pielāgo attiecībā uz lauku attīstību

9.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 277/2
            
         PADOMES LĒMUMS
   (2006. gada 19. jūnijs),
   ar ko Bulgārijas un Rumānijas Pievienošanās aktu pielāgo attiecībā uz lauku attīstību
   (2006/663/EK)
   EIROPAS SAVIENĪBAS PADOME,
   ņemot vērā 2005. gada 25. aprīlī Luksemburgā parakstīto Bulgārijas un Rumānijas Pievienošanās līgumu, un jo īpaši tā 4. panta 3. punktu,
   ņemot vērā Bulgārijas un Rumānijas Pievienošanās aktu, un jo īpaši tā 22. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Ar Padomes Regulu (EK) Nr. 1698/2005 (2005. gada 20. septembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) (2) ir izdarītas izmaiņas acquis, uz kuru balstījās pievienošanās sarunas ar Bulgāriju un Rumāniju.
            
         
               (2)
            
            
               Tāpēc ir jāpielāgo Bulgārijas un Rumānijas Pievienošanās akts, lai tas būtu atbilstīgs Regulai (EK) Nr. 1698/2005.
            
         
               (3)
            
            
               Pārejas posma un īstenošanas noteikumi par lauku attīstības plānošanas periodu, kas sākas 2007. gada 1. janvārī, būtu jāpieņem saskaņā ar Regulas (EK) Nr. 1698/2005 90. panta 2. punktā minēto procedūru. Attiecīgi būtu jāpielāgo atsauces Bulgārijas un Rumānijas Pievienošanās aktā paredzētajos procedūras noteikumos.
            
         
               (4)
            
            
               Politiski vienojoties par Regulu (EK) Nr. 1698/2005, Padome un Komisija kopīgā deklarācijā par Bulgāriju un Rumāniju vienojās Pievienošanās akta VIII pielikumā paredzēto noteikumu par konsultāciju pakalpojumiem pagarināt līdz 2013. gadam attiecībā uz konsultāciju pakalpojumu sniegšanu lauksaimniekiem, kas saņem atbalstu par daļēji naturālajām saimniecībām. Pievienošanās akts būtu jāgroza, lai ņemtu vērā šo vienošanos,
            
         IR PIEŅĒMUSI ŠO LĒMUMU.
   1. pants
   Bulgārijas un Rumānijas Pievienošanās aktu groza šādi:
   
               1)
            
            
               akta 29. panta otro teikumu aizstāj ar šādu teikumu:
               “Ja šajā sakarā ir vajadzīgi īpaši pārejas posma pasākumi, tos pieņem saskaņā ar procedūru, kas minēta 90. panta 2. punktā Padomes Regulā (EK) Nr. 1698/2005 (2005. gada 20. septembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) (3).
               
                  (3)  OV L 277, 21.10.2005., 1. lpp. Regulā grozījumi izdarīti ar Regulu (EK) Nr. 1463/2006 (OV L 277, 9.10.2006., 1. lpp.).”;"
						
            
         
               2)
            
            
               akta 34. pantu groza šādi:
               
                           a)
                        
                        
                           1. punktu aizstāj ar šādu punktu:
                           “1.   Papildus noteikumiem par lauku attīstību, kas ir spēkā pievienošanās dienā, laikposmā no 2007. līdz 2009. gadam Bulgārijai un Rumānijai piemēro VIII pielikuma I, II un III iedaļā izklāstītos noteikumus, izņemot minētā pielikuma I iedaļas D punktu, ko piemēro arī laikposmā no 2010. līdz 2013. gadam attiecībā uz konsultāciju pakalpojumu sniegšanu lauksaimniekiem, kas saņem atbalstu par daļēji naturālajām saimniecībām. VIII pielikuma IV iedaļā izklāstītos īpašos finanšu noteikumus Bulgārijai un Rumānijai piemēro visā plānošanas periodā no 2007. gada līdz 2013. gadam.”;
                     
                           b)
                        
                        
                           3. punktu aizstāj ar šādu punktu:
                           “3.   Vajadzības gadījumā īstenošanas noteikumus VIII pielikuma piemērošanai pieņem saskaņā ar Regulas (EK) Nr. 1698/2005 90. panta 2. punktā minēto procedūru.”.
                     
         2. pants
   Šis lēmums ir sagatavots angļu, čehu, dāņu, franču, grieķu, holandiešu, igauņu, itāļu, īru, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu, zviedru, bulgāru un rumāņu valodā, un visi divdesmit trīs teksti ir vienlīdz autentiski.
   3. pants
   Šis lēmums stājas spēkā 2007. gada 1. janvārī, ja ir stājies spēkā Bulgārijas un Rumānijas Pievienošanās līgums.
   
      Briselē, 2006. gada 19. jūnijā
      
         
            Padomes vārdā –
         
         
            priekšsēdētājs
         
         J. PRÖLL
      
   
   
      (1)  Oficiālajā Vēstnesī vēl nav publicēts.
   
      (2)  OV L 277, 21.10.2005., 1. lpp. Regulā grozījumi izdarīti ar Regulu (EK) Nr. 1463/2006 (sk. šā Oficiālā Vēstneša 1. lpp.).